Dinamo, spaima Europei… în 1983. 37 de ani de când "câinii" au răpus-o pe Hamburg cu 3-0.
Dinamo elimina pe 19 octombrie 1983 deținătoarea Cupei Campionilor. UTA Arad a eliminat-o în 1970 pe Feyenoord. În 1983-1984, Dinamo era eliminată de Liverpool în semifinalele Cupei Campionilor Europeni.
19 octombrie este o zi pe care milioane de dinamoviști n-au crezut ca o pot trăi. În 1983 Dinamo era campioana României și elimina deținătoarea Cupei Campionilor Europeni, Hamburg.În același an, Craiova ajunsese în semifinalele Cupei UEFA, iar România învinsese campioana mondială, Italia. Dinamo – Hamburg 3-0 este cel mai mare succes al unei echipe românești în meciurile eliminatorii din cupele europene – fără a socoti cele două finale de Cupa Campionilor ale Stelei.Augustin, Mulțescu, Orac au marcat golurile unei victorii care a uimit Europa – în retur a fost 2-3 și Dinamo a eliminat o echipă pe hârtie cu un buget de 1000 de ori mai mare.Și totuși, nu a fost prima echipă din România care a eliminat o deținătoare a Cupei Campionilor – UTA în 1970 a scos-o pe Feyenoord Rotterdam.În sezonul 1983-1984, când Dinamo era eliminată doar de Liverpool în semifinalele Cupei Campionilor Europeni, Steaua nu juca în cupele europene – se antrena pentru Sevilla 1986.